**O R D I N**

Nr.\_\_\_\_\_\_\_\_\_\_\_\_\_ din “\_\_\_” \_\_\_\_\_\_\_\_\_\_\_\_\_\_\_2022

mun. Chișinău

***Cu privire la instituirea restricțiilor temporare la modificarea programelor de transport rutier interraional/internațional și listelor operatorilor de transport antrenați la deservirea rutelor/curselor incluse în programele menționate***

În temeiul prevederilor art. 7 alin. (2) lit. b) și alin. (3) lit. b) ale Codului transporturilor rutiere nr. 150/2014, pct. 9 subpct. 11) al Regulamentului cu privire la organizarea și funcționarea Ministerului Infrastructurii și Dezvoltării Regionale, aprobat prin Hotărârea Guvernului nr. 690/2017,

luând în considerare expirarea la data de 01.01.2023, a perioadei de valabilitate a programelor de transport rutier interraional și internațional, aprobate prin ordinul Ministerului Transporturilor și Infrastructurii Drumurilor nr. 192 din 31.12.2014,

precum și lansării la 16.02.2022 a Programului „Transport Modern”, prin care se propune aprobarea noilor programe de transport rutier, bazate pe principii clare cu privire la procesul de deschidere, atribuire, modificare și închidere a serviciilor rutiere regulate,

**ORDON:**

1. Se instituie restricții temporare la modificarea programelor de transport rutier interraional/internațional și listelor operatorilor de transport antrenați la deservirea rutelor/ curselor incluse în programele menționate, până la aprobarea noilor programe de transport rutier și listelor operatorilor de transport.
2. Prin derogare de la pct. 1 din prezentul ordin, modificarea programului de transport rutier internațional și listei operatorilor de transport antrenați la deservirea rutelor/curselor incluse în programul menționat, poate fi efectuată exclusiv în baza solicitărilor organelor de resort ale altor state.
3. Se abrogă Ordinul Ministerului Economiei și Infrastructurii nr. 237 din 30.11.2020 *“Cu privire la instituirea restricțiilor temporare la modificarea programului de transport rutier interraional”*.
4. Serviciul Tehnologiei Informației și Comunicațiilor al Ministerului Infrastructurii și Dezvoltării Regionale, va asigura plasarea prezentului ordin pe pagina web oficială a ministerului, la compartimentul ”*Portofoliu*”, poziția ”*Transport*”, rubrica ”*Ordine*”.
5. Prezentul ordin intră în vigoare la data publicării în Monitorul Oficial al Republicii Moldova.
6. Controlul asupra îndeplinirii prezentului ordin se pune în sarcina Secretarului de stat responsabil de domeniul transporturilor.
7. Prezentul ordin poate fi contestat cu cerere prealabilă în termen de 30 zile de la comunicare, la sediul Ministerului Infrastructurii și Dezvoltării Regionale, în condițiile Codului administrativ al Republicii Moldova nr. 116/2018.

|  |  |  |
| --- | --- | --- |
|  **Viceprim-ministru, ministru** |  |  **Andrei SPÎNU** |